TV2 Nord laver ikke aprilsnar i år, men det skal ikke afholde os fra at kigge tilbage på de mange, forskellige jokes, der er blevet lavet gennem tiden. 2003: Kolde øl på hemmelig strand I 2003 fortalte vi historien om, at tusindvis af dåseøl var skyllet op på en hemmelig stand i Nordjylland. Holdet bag joken havde dog sørget for, ved hjælp af grafik, at lægge små ledetråde ud til nordjyderne, så lokationen ikke længere var hemmelig. Efter udsendelsen lå TV2 Nords hold på lur på stranden - klar til at snakke med de øltørstige nordjyder:  Sparepærer på landingsbanerne og Hans Engell som borgmester i Aalborg I denne kavalkade har vi samlet tre forskellige aprilsnarre fra TV2 Nord gennem tiden. 2019: Genindførsel af gravhøje Staten tillod, efter et års forsøgsperiode, at danskere igen kunne blive stedt til hvile i en gravhøj. En af dem ligger i Hjørring, men placeringen fik kritik af borgmesteren i kommunen. 2018: Brunbjørn på Læsø I 2018 var ulvedebatten på det højeste i Nordjylland, og TV2 Nord kunne d. 1. april berette, at et andet - og noget større dyr - truede trygheden på Læsø. Biavler Bent B. Jørnsen på Læsø havde spottet dét, der viste sig at være en brunbjørn. Hos Aalborg Zoo bekræftede dyrepasser og rovdyrsekspert Frank Thomsen biavlerens formodning. - Det er en ung han - og en flot europæisk brunbjørn. De lange brune hår gør, at jeg ikke er i tvivl, understreger han. 2017: Dyrlæger skal tage over for praktiserende læger i yderområder Snart kan manglen på praktiserende læger i Nordjylland være en saga blot. Regeringen barsler med et opsigtsvækkende lovforslag, der skal løse det velkendte problem: 2016: Levende mammut til Aalborg Zoo I nat ankom en ny beboer til Aalborg Zoo efter 36 timers kørsel fra Murmansk i det aller nordligste Sibirien. Vi var med på sidelinjen, da det over 600 kilo tunge reagensglasbarn ankom til sit nye hjem.

Referat:
I 2003 var nordjyderne øltørstige d. 1. april. Det blev de i hvert fald efter at have set nyhedsudsendelsen.